10 
paa deres Baser. Ogsaa ned i Gravkamrene har Ødelæggelsen 
trængt sig. Man lod dem staae aabne for Vind og Veir. Stærke 
Regnskyl fyldte dem med Vand og Jord. Tamme og vilde Dyr 
toge dem i Besiddelse hver efter sin Tour. Saaledes ere flere 
af de tidligere bekjendte Grave ikke til at finde; til andre, som 
den berømte Grav med de 2 Stole, maa man bane sig Veien 
ved at krybe ned igjennem et lille Hul. Men i den senere Tid 
har man værnet bedre om de Grave, man har fundet. Naar de 
syntes at fortjene det, har man sat en Dør med Laas for dem, 
og Ingen har Nøglen, uden Tobakshandleren i Cervetri, Stedets 
reglementerede Cicerone. Dette gjælder først om de 4 Grave, 
Campana aabnede i 1846, og som Dennis beskriver Pag. 35 fl, 
Grotta de” Tarquinj, Gr. del Triclinio, Gr. de' Sarcofagi og Gr. 
dell' Alcova. Om den sidste bemærker den engelske Forfatter 
med Rette, at den er særdeles interessant i architektonisk Hen- 
seende, men da han ingen Tegninger giver af den, ville vi 
her paa Pl. 1 meddele en Skidse af Planen. Det er en rum- 
melig fiirkantet Sal, hvis Loft støttes af 2 firkantede Piller, 
riflede som ioniske Pilastre, med en høi Basis og et eiendom- 
meligt indhulet Kapitæl. Paa Pl. 1 findes en nøiagtig Aftegning 
af en saadan Pille. Fra Midten af Graven, der ligger dybest, 
føre 2 Trin op til de "brede Steenbænke paa højre og venstre 
Side, hvor Ligene have ligget, ikke som i de fleste Tilfælde 
langs med Gravkammerets Væg, men lodret for Væggen med 
Benene ind imod den. Svage Fordybninger i Stenen vise Leierne; 
hvert Leie er bestemt til to Personer. Langs med Bagvæggen 
antager Steenbænken en anden Charakteer. Her var den for- 
nemste Plads; her skulde man ikke spare paa Rummet, men 
frembringe. en rig architektonisk Anordning. Her findes 3 dob- 
belte Leier langs med Væggen. Det midterste er en pragtfuld 
udskaaret Seng med Puder i. Denne adskilles fra de 2 andre 
ved 2 fremspringende Mure, der afsluttes af en Ante, hvis Ka- 
pitæl minder om dorisk, ligesom Riflingen om ionisk Årchitektur. 
Fra disse Anter udgaae atter Mure imod hinanden, saaledes at 
